

NOTA DE FUNDAMENTARE
la proiectul ordinului ministrului sănătății cu privire la 
acordarea serviciilor medicale solicitanților de azil

	1. Denumirea sau numele autorului și, după caz, a/al participanților la elaborarea proiectului actului normativ

	Proiectul ordinului cu privire la acordarea serviciilor medicale solicitanților de azil a fost elaborat de Ministerul Sănătății. 

	2. Condițiile ce au impus elaborarea proiectului actului normativ

	2.1. Temeiul legal sau, după caz, sursa proiectului actului normativ

	Elaborarea proiectului de ordin derivă din necesitatea executării Programului național de aderare a Republicii Moldova la Uniunea Europeană pentru anii 2025-2029, aprobat prin Hotărârea Guvernului nr. 306/2025, Cluster 1, capitolul 24 - Justiție, Libertate și Securitate (pct.70) și Foii de parcurs privind „Statul de drept” (criteriu de referință
în procesul de aderare a Republicii Moldova la Uniunea Europeană) (cap.VI Azil, subpct.2.1.), aprobată prin Hotărârea Guvernului nr. 275/2025, a cărui terment de realizare este - iunie 2026. 
În contextul în care Republica Moldova și-a propus drept deziderat de politică externă aderarea la Uniunea Europeană (în continuare - UE), în calitatea de membru va trebui să pună în aplicare întregul acquis comunitar în același mod în care acesta se aplică pe teritoriul celorlalte state membre ale UE. Astfel, la etapa de pre-aderare este important de îmbunătățit și adus în corespundere cu principiile și normele directivelor europene în materie de azil cadrul național în domeniul azilului. 
Proiectul de ordin are scop stabilirea unui cadru juridic coerent și clar privind spectrul de servicii medicale și modalitatea acordării asistenței medicale solicitanților de azil, garantând un tratament egal și adecvat, respectând drepturile omului, inclusiv pentru persoanele cu necesități speciale.

	2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative

	[bookmark: _Hlk221390745]Proiectul de ordin este elaborat în temeiul pct. 4, 5 și 11 din Anexa nr.4 la la Hotărârea Guvernului nr. 720/2025 pentru aprobarea mecanismelor și metodologiei aplicabile în procedura de azil.
Astfel, proiectul vine să consolideze procedurile de acces la asistența medicală a solicitanților de azil în special celor cu necesități speciale.

	3. Obiectivele urmărite și soluțiile propuse

	3.1. Principalele prevederi ale proiectului și evidențierea elementelor noi

	Prezentul roiect de ordin vine să stabilească spectrul de servicii medicale, prestatorii de servicii medicale desemnați să ofere aceste servicii și modalitatea acordării asistenței medicale solicitanților de azil, garantând un tratament egal și adecvat, respectând drepturile omului, inclusiv pentru persoanele cu necesități speciale.
Categoria centrală reglementată de prezentul act o reprezintă solicitanții de azil majori neîncadrați în muncă, inclusiv cu necesități speciale.
Pentru solicitanții majori neîncadrați în muncă fără necesități speciale, pachetul de servicii include trei tipuri principale de asistență: asistența medicală urgentă prespitalicească în cazul stărilor acute care pun viața în pericol, asistența medicală primară și examenul medical efectuat din motive de sănătate publică. Pentru cei cu necesități speciale, pe lângă acestea, se adaugă și tratamentul de bază al bolilor.
Un element al reglementării îl constituie asistența medicală urgentă prespitalicească, care se acordă pe întreg teritoriul țării în regim permanent, non-stop, în cel mai scurt timp posibil. Accesul la aceasta se face fie prin apel la serviciul 112, fie prin adresarea directă la echipajele de urgență, la unitățile de primire urgențe sau la cel mai apropiat prestator de servicii medicale, iar lipsa documentelor administrative sau medicale nu poate constitui un motiv de amânare a asistenței medicale urgente.
În ceea ce privește asistența medicală primară, aceasta reprezintă primul contact al solicitantului de azil cu sistemul de sănătate și include consultația medicală, stabilirea diagnosticului, prescrierea tratamentului, monitorizarea evoluției, vaccinarea, precum și o evaluare clinică inițială obligatorie pentru cei care solicită cazare în centrul Inspectoratului General pentru Migrație. Această evaluare vizează depistarea consecințelor violenței, a semnelor de malnutriție, a problemelor de sănătate mintală,  sănătate publică și a infecțiilor parazitare ale pielii.
Examenul medical din motive de sănătate publică include testarea obligatorie la tuberculoză prin radiografie toracică, precum și testarea voluntară la HIV, sifilis, hepatitele B și C. De asemenea, se prevede testarea la malarie pentru persoanele provenind din zone endemice, precum și testarea altor maladii infecțioase în funcție de situația epidemiologică din țară.
O atenție deosebită este acordată identificării și gestionării cazurilor de vulnerabilitate. Evaluarea necesităților speciale cu relevanță medicală se realizează la primul contact cu sistemul de sănătate și ori de câte ori apar date noi privind starea de sănătate. Printre situațiile avute în vedere se numără tulburările mintale și de comportament, dizabilitatea, traumatismele și consecințele violenței. În mod special, victimele torturii, violului, traficului de persoane și ale altor forme grave de violență beneficiază de evaluare medicală, sprijin psihologic, îngrijire psihiatrică, tratament somatic și documentarea leziunilor.
Tratamentul de bază al bolilor, destinat solicitanților cu necesități speciale, se acordă atunci când întârzierea sau neacordarea îngrijirilor ar putea conduce la agravarea semnificativă a stării de sănătate, la complicații severe sau la risc vital. Acesta poate include consultații de specialitate, investigații esențiale, tratament medicamentos, intervenții chirurgicale, internare și îngrijiri de sănătate mintală.
Ordinul desemnează în mod expres prestatorii de servicii medicale: asistența medicală urgentă prespitalicească va fi asigurată de Centrul Național de Asistență Medicală Urgentă Prespitalicească, asistența medicală primară de IMSP CMF Bălți, IMSP AMT Botanica și IMSP CS Cahul, iar asistența spitalicească de spitalele publice din Bălți, Chișinău și Cahul, cu posibilitatea apelării și la prestatori privați în cazurile de sindrom coronarian acut sau infarct miocardic acut.
Ordinul urmează a fi publicat în Monitorul Oficial și pe pagina web a Ministerului Sănătății, iar data intrării în vigoare este 1 ianuarie 2027.

	3.2. Opțiunile alternative analizate și motivele pentru care acestea nu au fost luate în considerare

	Nu au fost identificate opțiuni alternative.

	

	4. Analiza impactului de reglementare 

	          4.1. Impactul asupra sectorului public
Proiect de act normativ nu are impact structural și instituționale asupra sistemului administrației publice 

	4.2. Impactul financiar și argumentarea costurilor estimative
Costul de implementare a prezentului proiect constituie 5000,0 mii lei anual destinate compensării cheltuielilor pentru prestarea serviciilor medicale solicitanților de azil. Suma respectiva este inclusă în proiectul CBTM pentru anii 2027-2029, la propunerea Ministerului Afacerilor Interne, sursa de finanțare fiind mijloacele bugetului de stat. 
Suma destinată compensării cheltuielilor pentru prestarea serviciilor medicale solicitanților de azil este estimată aproximativ, datorită lipsei de date privind volumul și spectru de servicii medicale de care au beneficiat pînă în prezent și de care vor beneficia pe viitor solicitanții de azil.

	4.3. Impactul asupra sectorului privat
Proiectul înaintat nu va avea impact asupra sectorului privat

	4.4. Impactul social
Proiectul de ordin prezintă avantaje cu precădere pentru solicitanții de azil, inclusiv ale persoanelor cu necesități speciale. Ordinul în cauză va asigura respectarea drepturilor fundamentale și accesul efectiv la servicii medicale esențiale.
       4.4.1. Impactul asupra datelor cu caracter personal
Prelucrarea datelor cu caracter personal se efectuează în conformitate cu Legea nr. 133/2011 privind protecția datelor cu caracter personal.
4.4.2. Impactul asupra echității și egalității de gen
Proiectul înaintat nu conține măsuri diferențiate dar asigură acces egal la asistența medicală, fără discriminare pe criterii de sex, orientare sexuală sau identitate de gen, respectând angajamentele internaționale ale Republicii Moldova privind combaterea discriminării și promovarea egalității de șanse. 

	4.5. Impactul asupra mediului

	Proiectul nu conține prevederi care să aibă impact asupra mediului.

	4.6. Alte impacturi și informații relevante

	 Nu au fost identificate.

	5. Compatibilitatea proiectului actului normativ cu legislația UE 

	5.1. Măsuri normative necesare pentru transpunerea actelor juridice ale UE în legislația națională
Proiectul înaintat nu transpune acte juridice ale UE.

	5.2. Măsuri normative care urmăresc crearea cadrului juridic intern necesar pentru implementarea legislației UE

	Prezentul proiect reprezintă o măsură normativă care urmărește armonizarea cadrului normativ național ca urmare a modificării Legii nr.270/2008 privind azilul în Republica Moldova (Legii nr. 297/2024), modificării Hotărârii Guvernului nr. 720/2025 pentru aprobarea mecanismelor și metodologiei aplicabile în procedura de azil (mecanismul de acordare a condițiilor materiale de primire acordate solicitanților de azil, metodologia de estimare a costurilor pentru condițiile materiale de primire, precum și mecanismul de aplicare a conceptului de țară de origine/terță sigură) precum și continuarea racordării cadrului normativ național la rigorile acquis-ului Uniunii Europene.

	6. Avizarea și consultarea publică a proiectului actului normativ

	 În vederea respectării prevederilor Legii nr. 100/2017 cu privire la actele normative, Legii nr. 239/2008 privind transparența în procesul decizional, Ministerul Sănătății a publicat pe pagina web oficială a Ministerului Sănătății – www.ms.gov.md, la rubrica „Transparența decizională” și pe portalul www.particip.gov.md anunțul privind inițierea elaborării proiectului în cauză și proiectul pentru consultări publice: https://particip.gov.md/ro/document/stages/*/15955. Totodată, prezentul proiect a fost avizat de către Ministerul Afacerilor Interne și actualizat în baza propunerilor și obiecțiilor parvenite. 

	7. Concluziile expertizelor

	Proiectul urmează să fie supus expertizei juridice de către Ministerul Justiției, conform art. 37 din Legea nr. 100/2017 cu privire la actele normative. 

	8. Modul de încorporare a actului în cadrul normativ existent

	

	9. Măsurile necesare pentru implementarea prevederilor proiectului actului normativ

	Pentru implementarea ordinului va fi necesar încheierea contractelor de prestare a serviciilor medicale între Inspectoratul General pentru Migrație și prestatorii de servicii medicale desemnați de către Ministerul Sănătății, estimarea anuală a costurilor.



Secretar de stat                                                              Andrei UNCUȚA
